[{"text_idx": "#000000", "text": "Tasuta klassikalise kitarri o\u0303pik Bradford Wernerilt"}, {"text_idx": "#000003", "text": "Pull off ja hammer on: kuidas teha algust legatoga kitarril?"}, {"text_idx": "#000005", "text": "Fabrique: Kui ideed saavad otsa, tuleb vo\u0303tta teine pastakas"}, {"text_idx": "#000006", "text": "Maailma olulisim progerokk-ansambel Pink Floyd on popkultuurifenomen, millest u\u0308ht-teist ta\u0308helepanuva\u0308a\u0308rset teada vo\u0303iks igau\u0308ks. Trummar Nick Masoni lo\u0303o\u0303piv, eneseirooniline ja u\u0308dini inimlik ma\u0308lestusteraamat sobib nii teadmiste ta\u0308iendamiseks kui ka ladusaks ajaviitelugemiseks."}, {"text_idx": "#000007", "text": "Ko\u0303rgema keskklassi perest pa\u0308rit pillimees ma\u0308letab paljut \u2014 Pink Floydi eelsest kutsikapo\u0303lvest viimase albumi salvestamiseni \u2014 ja pajatab sellest stiilis, mis peaks olema kaasakiskuv ja pakkuma ohtralt a\u0308ratundmisro\u0303o\u0303mu Pink Floydi keskeltla\u0308bi noortest pensiona\u0308ridest koosnevale tuumik-austajaskonnale, kuid ilmselt tekitama huvi ka legendaarse ba\u0308ndiga alles tutvust so\u0303lmima asunud noortes ja jagama neile kasulikke na\u0308puna\u0308iteid muusikaloomingu, ba\u0308ndi tegemise, lavakuvandi kujundamise, promootorite-produtsentide-plaadifirmadega suhtlemise ning muu popmuusikuelus olulise kohta."}, {"text_idx": "#000009", "text": "2014. aasta \u201epa\u0308ris kindlasti\u201c viimase albumi \u201eThe Endless River\u201c u\u0308llitanud rokk-gigant on kahtlemata popkultuurifenomen, millest u\u0308ht-teist ta\u0308helepanuva\u0308a\u0308rset teada vo\u0303iks igau\u0308ks. Nick Masoni 2004. aastal esmailmunud ja 2017. aastal, ansambli 50. su\u0308nnipa\u0308eva puhul ta\u0308iendatud kujul taasu\u0308llitatud memuaarid pakuvad seda ligi 400 leheku\u0308ljel \u2014 mastaabis, mida vo\u0303ib olla esimese hooga raske korraga vastu vo\u0303tta. Need, kellele pakuvad lisaks Pink Floydi tegemistele huvi ka ehe la\u0308hiajalooline o\u0303hustik, progressiivse nu\u0308u\u0308dis-rokkmuusika ilmaletoojate kildkond kogu selle kirevuses, eredad karakterid ja autori isiklikud ta\u0308helepanekud, leiavad \u201eInside Out\u2019is\u201c aga kahtlemata mo\u0303nusa kaaslase ning vo\u0303ib-olla isegi hea suhtlemise o\u0303petaja. Annab ju asjaolu, et Nick Mason on suutnud so\u0303bralikud suhted sa\u0308ilitada ba\u0308ndi teiste, omavahel to\u0303siselt raksu la\u0308inud liikmetega, tunnistust va\u0308hemalt tema kadestamisva\u0308a\u0308rsest diplomaatilisusest \u2014 omadusest, mida to\u0303takas nu\u0308u\u0308dismaailmas paistab paraku mitmel pool nappivat."}, {"text_idx": "#000010", "text": "Kauniste fotodega rikkalikult illustreeritud teos vo\u0303ib mo\u0303juda vaimse ajamasinana \u2014 ja\u0308a\u0308b ju suurem osa Pink Floydi karja\u0308a\u0308rist u\u0308sna kaugesse, ku\u0308mnenditetagusesse minevikku. Samas on inimesed alati inimesed, ajastust ajastusse sarnaste pu\u0308u\u0308dluste ja a\u0308parduste, keeruliste iseloomude ja suhtepundardega, mille mahlased kirjeldused tulevad to\u0303ena\u0308oliselt tuttavad ette ka saja aasta kauguses tulevikus elavatele inimloomadele. Ajatu ja aegumatu oskus selliseid kirjeldusi pakkuda on minu jaoks Masoni ma\u0308lestuste olulisim osa."}, {"text_idx": "#000011", "text": "Pigem faktidele kui atmosfa\u0308a\u0308rile, ba\u0308ndi ajaloo nu\u0308anssidele rohkem kui liikmete mo\u0303ttemaailma vo\u0303i eraelu avamisele orienteeritud lugeja ei pea samuti pettuma \u2014 va\u0308he on no\u0303nda keerulise ajalooga ansambleid kui Pink Floyd ning ba\u0308ndi algusaegadest alates koosseisus pu\u0308sinud Masonist sobivamat inimest sellesse u\u0308lidetailset sissevaadet pakkuma vaevalt et leidub."}, {"text_idx": "#000012", "text": "Ja ehkki faktid ise (nagu geniaalse kitarristi Syd Barretti LSD-ga liialdamine ja vaimne murenemine, klahvpillima\u0308ngija Rick Wrighti vallandamine albumi \u201eThe Wall\u201c salvestamise ajal vo\u0303i bassist Roger Watersi kohtuteni jo\u0303udnud so\u0303jakas lahkumine pa\u0308rast \u201eThe Final Cut\u2019i\u201c valmimist) on selgelt skandaalsed, kirjeldab Mason neid sootuks teisel toonil kui u\u0308ledramatiseeriv ko\u0303muajakirjandus; trummari meenutused ja\u0308a\u0308vad va\u0308a\u0308rikateks ja tasakaalukateks ka ko\u0303ige konfliktsemate episoodide juures."}, {"text_idx": "#000013", "text": "Eestikeelset va\u0308ljaannet tuleb kiita po\u0303hjaliku registri eest (ilma selleta tekstis orienteerumine paneks aju hallolluse kindlasti lo\u0303o\u0303mama nagu tindisegu ba\u0308ndi algusaegade kergestisu\u0308ttivates valgustehnikaseadmetes!), samuti ei tee to\u0303lge enamasti algteosele ha\u0308bi, kui ehk va\u0308lja arvata mo\u0303ned anakronismid (alt laienevaid ruudulised \u201ehipsteripu\u0308ksid\u201c 1960. aastate keskpaigas ei saanud olla ei kummardus 1940. aastate jazz-hipsteritele ega ka viide nu\u0308u\u0308disaegsetele hulgi autentsust ku\u0308ttivatele moemeestele; ku\u0308llap peeti silmas ikka hipimoe lo\u0303ikega sa\u0308a\u0308revarje...) ja lihtlabased apsud (blues-artist, kelle loo pealkirjast The Rolling Stones ba\u0308ndinime vo\u0303ttis, ei olnud Muddy Walters, vaid Muddy Waters), ent niivo\u0303rd mahuka ja u\u0308ksikasjalise tekstikogumi puhul on pisukesed mo\u0308o\u0308dapanekud vist paratamatud. Pedandina tunnen puudust ka joonealustest ma\u0308rkustest, kuna eesti lugeja ei pruugi poole sajandi taguse Inglismaa olude, rokkterminoloogia ja laulutekstide ta\u0308hendusega sugugi nii ha\u0308sti kursis olla kui to\u0303lkija ja toimetaja arvavat paistavad."}, {"text_idx": "#000015", "text": "See poiss Nirvanast ja tema imetore elu"}]